O româncă de etnie romă riscă 14 ani de închisoare în Spania pentru că și-a vândut fiica minoră pentru 8.000 de euro.

Tânăra, care avea doar 16 ani, a fost luată cu forța din casa familiei și obligată să se căsătorească cu fiul celei care a cumpărat-o. Mama acesteia neagă toate acuzațiile, însă procurorii au la dosar dovada că în schimbul banilor a lăsat-o pe fată să plece din țară.

Femeia este acum acuzată de trafic de persoane.

Judecați în acest caz mai sunt femeia care a cumpărat fata și fiul ei, cel pentru care o cumpărase. El a fost pus sub acuzare pentru abuz sexual, după ce a întreținut relații sexuale cu aceasta și a lăsat-o însărcinată.

Editor web: Liviu Cojan